C 6/5

Objava obavijesti o odobrenju standardne izmjene specifikacije proizvoda za naziv u sektoru vina iz članka 17. stavaka 2. i 3. Delegirane uredbe Komisije (EU) 2019/33

(2023/C 6/05)

Ova obavijest objavljuje se u skladu s člankom 17. stavkom 5. Delegirane uredbe Komisije (EU) 2019/33 (1).

OBAVIJEST O ODOBRENJU STANDARDNE IZMJENE

„Tintilia del Molise”

PDO-IT-A0677-AM02

Datum obavijesti: 26.10.2022.

OPIS I RAZLOZI ZA ODOBRENU IZMJENU

1. Odstupanje od zahtjeva da se proizvodnja i dozrijevanje vina moraju odvijati na razgraničenom zemljopisnom području

U specifikaciji proizvoda ZOI „Tintilia del Molise” predviđena je sljedeća izmjena:

članak 5. točka 1. (Pravila o proizvodnji vina):

„1. Postupci proizvodnje vina, uključujući dozrijevanje vrsta vina iz članka 1., moraju se provoditi na području proizvodnje iz članka 3.”

Ta se rečenica zamjenjuje kako slijedi:

„1. Postupci proizvodnje vina, uključujući dozrijevanje vrsta vina iz članka 1., moraju se provoditi na području proizvodnje iz članka 3. S obzirom na tradicionalne proizvodne prakse, dopušteno je i da se ti postupci obavljaju unutar granica susjednih općina Campomarino i Termoli u pokrajini Campobasso.”

RAZLOZI:

Primjenom odstupanja iz članka 5. stavka 1. točaka (a) i (b) Delegirane uredbe Komisije (EU) 2019/33 postupci proizvodnje vina (uključujući dozrijevanje) mogu se, osim na razgraničenom području proizvodnje, provoditi i u objektima koji se nalaze u neposrednoj blizini, tj. na bilo kojem dijelu upravnog područja susjednih općina Campomarino i Termoli u pokrajini Campobasso.

Ta se izmjena uvodi kako bi se uzela u obzir tradicionalna proizvodnja koju provode gospodarski subjekti u navedenim općinama.

Izmjena se odnosi na članak 5. stavak 1. specifikacije proizvoda i odjeljak 9. (Osnovni dodatni uvjeti (pakiranje, označivanje, ostali zahtjevi)) jedinstvenog dokumenta.

2. Promjena kontrolnog tijela

Kontrolno tijelo promijenjeno je i sada je to Società Agroqualità S.p.A – Società per la certificazione della qualita nell'agroalimentare. U skladu s člankom 64. Zakona br. 238/2016 Ministarstvo za poljoprivrednu, prehrambenu i šumarsku politiku ovlastilo je to kontrolno tijelo za provedbu godišnje provjere usklađenosti s odredbama specifikacije proizvoda.

Izmjena se odnosi na članak 10. specifikacije proizvoda, ali ne utječe na jedinstveni dokument.

JEDINSTVENI DOKUMENT

1. Naziv proizvoda

Tintilia del Molise

2. Vrsta oznake zemljopisnog podrijetla

ZOI – zaštićena oznaka izvornosti

3. Kategorije proizvoda od vinove loze

1. Vino

4. Opis vina

1. Tintilia del Molise rosso

SAŽET TEKSTUALNI OPIS

Boja: intenzivna rubin-crvena s grimiznim nijansama;

Miris: vinski, intenzivan, ugodan, prepoznatljiv;

Okus: suh, skladan, mekan, prepoznatljiv;

Najmanja ukupna volumna alkoholna jakost: 11,5 %;

Najmanja količina ekstrakta bez šećera: 21 g/l.

Svi analitički parametri koji nisu prikazani u tablici u nastavku u skladu su s ograničenjima utvrđenima u nacionalnom zakonodavstvu i zakonodavstvu EU-a.

Opća analitička svojstva Najveća ukupna alkoholna jakost (u % vol.) Najmanja stvarna alkoholna jakost (u % vol.) Najmanja ukupna kiselost 4,5 u gramima po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

2. Tintilia del Molise rosato

SAŽET TEKSTUALNI OPIS

Boja: ružičaste boje različitog intenziteta;

Miris: blagi voćni;

Okus: suh, svjež, skladan, voćni;

Najmanja ukupna volumna alkoholna jakost: 11,5 %;

Najmanja količina ekstrakta bez šećera: 18 g/l.

Svi analitički parametri koji nisu prikazani u tablici u nastavku u skladu su s ograničenjima utvrđenima u nacionalnom zakonodavstvu i zakonodavstvu EU-a.

Opća analitička svojstva Najveća ukupna alkoholna jakost (u % vol.) Najmanja stvarna alkoholna jakost (u % vol.) Najmanja ukupna kiselost 4,5 u gramima po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

3. Tintilia del Molise rosso riserva

SAŽET TEKSTUALNI OPIS

Boja: granatno crvena s naznakama narančaste;

Miris: pikantan, intenzivan, prepoznatljiv;

Okus: suh, skladan, mekan, prepoznatljiv;

Najmanja ukupna volumna alkoholna jakost: 13 %;

Najmanja količina ekstrakta bez šećera: 23 g/l.

Svi analitički parametri koji nisu prikazani u tablici u nastavku u skladu su s ograničenjima utvrđenima u nacionalnom zakonodavstvu i zakonodavstvu EU-a.

Opća analitička svojstva Najveća ukupna alkoholna jakost (u % vol.) Najmanja stvarna alkoholna jakost (u % vol.) Najmanja ukupna kiselost 4,5 u gramima po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

5. Postupci proizvodnje vina

5.1. Posebni enološki postupci

1. Postupci proizvodnje vina:

Posebni enološki postupci

Vina „Tintilia del Molise”rosso riserva moraju dozrijevati dvije godine. Razdoblje dozrijevanja započinje 1. studenoga godine berbe grožđa.

5.2. Najveći prinosi

1. Tintilia del Molise rosso i rosato

56 hektolitara po hektaru

2. Tintilia del Molise rosso i rosato

8 000 kilograma grožđa po hektaru

3. Tintilia del Molise rosso riserva

44 hektolitara po hektaru

4. Tintilia del Molise rosso riserva

8 000 kilograma grožđa po hektaru

6. Razgraničeno zemljopisno područje

Zemljopisno područje definirano u članku 3. specifikacije proizvoda obuhvaća brežuljke i obronke u regiji Molise između planina Frentani i Matese, koje se spuštaju prema Jadranskom moru kroz doline Trigno, Biferno i Fortore. Područje proizvodnje vina „Tintilia del Molise” obuhvaća zemljište pogodno za proizvodnju visokokvalitetnog vina na cijelom ili dijelu područja 76 općina smještenih u pokrajinama Campobasso i Isernia.

7. Sorte vinove loze

Tintilia N.

8. Opis povezanosti

Tintilia del Molise

Razgraničeno područje čini otprilike trećinu zemljišta u regiji. Prilično je homogeno u smislu reljefa i sastava tla, dok su klimatski uvjeti donekle raznoliki, s prosječnim godišnjim vrijednostima od 13,5 °C do 14,8 °C za temperaturu te od 696,8 mm do 1 067 mm za padaline. Zajedno s razlikama u vrstama tla i ekspoziciji to znatno utječe na kvalitetu grožđa i vinove loze. Vina Tintilia autohtona su na tom području i imaju dobro definirana i lako prepoznatljiva svojstva, koja zahvaljujući jakom međudjelovanju okoliša s vinogradarskim praksama i praksama proizvodnje vina rezultiraju vrlo karakterističnim i odmah prepoznatljivim vinima.

9. Osnovni dodatni uvjeti (pakiranje, označivanje, drugi zahtjevi)

Odstupanje od zahtjeva da se proizvodnja i dozrijevanje vina moraju odvijati na razgraničenom zemljopisnom području

Pravni okvir:

zakonodavstvo EU-a

Vrsta dodatnog uvjeta:

odstupanje u pogledu proizvodnje na razgraničenom zemljopisnom području

Opis uvjeta:

Primjenom odstupanja iz članka 5. stavka 1. točaka (a) i (b) Delegirane uredbe Komisije (EU) 2019/33 postupci proizvodnje vina (uključujući dozrijevanje) mogu se, osim na razgraničenom području proizvodnje, provoditi i u objektima koji se nalaze u neposrednoj blizini, tj. na bilo kojem dijelu upravnog područja susjednih općina Campomarino i Termoli u pokrajini Campobasso.

Time se uzima u obzir tradicionalna proizvodnja koju provode gospodarski subjekti sa sjedištem u tim općinama.

Upućivanje na objavu specifikacije

https://www.politicheagricole.it/flex/cm/pages/ServeBLOB.php/L/IT/IDPagina/18602

(1) SL L 9, 11.1.2019., str. 2.